Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 160

10. évfolyam Témakör Tartalom A kémiatudomány jelrendszere A periódusos rendszer további vizsgálata. Az anyag szerkezetére vonatkozó ismeretek bővítése a tanulók képességeinek függvényében. Az atomenergia felhasználásának pozitív és negatív példái. A szerves anyagok Néhány szerves anyag neve és felhasználási módja. Kőolajszármazékok. Földgáz, gázolaj, petróleum, benzin. Az alkoholok. Műanyagok. Az alkohol hatása a szervezetre. Szenvedélybetegséget okozó vegyületek: drogok, alkohol, nikotin. A talaj szennyezése, nitrátosodás. A műtrágyázás hatásai. A növényi és állati eredetű trágyázás előnyei. A le nem bomló hulladékok veszélyesek a talajra és a vizekre. Kezelésük. A mindennapok kémiája Egyszerű oldatkészítési, hígítási számítások a konyhai és kertészeti munkák során. A rozsdásodás (lassú égés) és meggátolása környezetünkben. Csomagolóanyagok: papír, műanyagok, fémek, üveg. Újrahasznosításuk. Szelektív hulladékkezelés. Az építkezésnél használt anyagok: mészkő, égetett mész, mészoldás. Balesetmegelőzés a mésszel való munkáknál. Cement, beton, vasbeton, habarcs, gipsz, üveg, szilikátok, tégla, cserép. Az építőanyagok alapanyagainak előfordulása a természetben. Mészkőbarlangok képződése. Tevékenységek Mérések önálló végzése. Véleményalkotás a környezetben megfigyelt kémiai jelenségekről. Megoldási javaslatok alkotása a környezet védelmével kapcsolatban. Egyszerű kísérletek utasításnak megfelelő végzése. Mérő- és kísérleti eszközök gyakorlott használata. Kémiai anyagok felfedezése az élelmiszerek, építőanyagok, vegyszerek körében. Szelektív, hasznos hulladékgyűjtés. A gyakorlati példák keresése tanult fogalmakhoz. Figyelemfelhívó, veszélyt jelző táblák, felhívások értelmezése. A mindennapokban használt vegyszerek használati utasításainak értelmezése. Követelmény — Tudjon a tanuló szerves anyagokat felsorolni és példákat mondani felhasználásukra. — Ismerje az alkohol emberi szervezetre gyakorolt káros hatását. Utasítsa el a drogok, az alkohol és a nikotin használatát. 2000/135/II. szám — Tudjon a mindennapi élethez szükséges oldatok készítéséhez egyszerű számításokat végezni. — Ismerje a rozsdagátlás néhány lehetőségét. — Különböztesse meg a lebomló és le nem bomló hulladékokat. Ismerje a veszélyes hulladékok elhelyezésének helyes módját. — Tudja, hogy a mésszel milyen elővigyázatossági szabályok betartása mellett lehet dolgozni. — Legyen képes elmondani a mészkőbarlangok keletkezésének folyamatát. — Tudjon felsorolni építésnél használt anyagokat, ismerje azok eredetét, összetételét. — Ismerje a szelektív hulladékgyűjtés jelentőségét. Válassza a környezetbarát csomagolóanyagokat. FÖLDRAJZ 9—10. évfolyam Célok — A természetföldrajzi, társadalmi, gazdasági ismeretek bővítése, rendszerezése az előző évfolyamok földrajzi, környezeti ismereteire alapozva. — A hazáért, a régióért, a világ problémáiért érzett felelősség felismertetése, a környezettudatos, takarékos életmód fontosságának megerősítése. — Az emberek életteréül szolgáló Föld természeti, társadalmi, gazdasági folyamatainak többirányú, kölcsönös függőségének megértetése. — Az önálló ismeretszerzés módszereinek elmélyítése, a tantárgyspecifikus tanulási szokások, tevékenységek megerősítése. Feladatok — A topográfiai ismeretek, a tér-idő fogalmak bővítése, megerősítése, a tanulók eljuttatása a fejlettségüknek megfelelő általános földrajzi tájékozottsághoz. — A komplex ismeretanyag révén járuljon hozzá a tanulók önálló életvezetéséhez, a munka világában történő eligazodáshoz. — Jutassa el a tanulókat a tanult földrajzi szakkifejezések, fogalmak, topográfiai ismeretek szóban és írásban történő pontos használatára. — Készítse fel a tanulókat az ismerethordozók által közvetített információk értelmezésére, napi használatára, az igényes válogatásra. — A tantárgy feladata bemutatni, megértetni a termelés-fogyasztás korlátait, a természeti erőforrások takarékos felhasználásának fontosságát. — Ébressze rá a tanulókat a Föld globális problémáira, ezek következményeire, a tennivalókra. — Hazánk és Európa megismerésén keresztül erősítse a nemzeti és európai identitástudatot. Óraszámok Évfolyamok 9. 10. Heti óraszám 1,5 1,5 Éves óraszám 55,5 55,5 2000/135/II. szám Témakörök Témakörök Évfolyamok 9. 10. A Föld x A Föld természetföldrajzi képe x Utazók, felfedezők x A Naprendszer x A világ gazdasági és társadalmi képe x Globális környezeti problémák x Természetvédelmi területek x Fejlesztendő készségek, képességek, attitűdök A természettudományos vizsgálódás képességének fejlesztése. Döntési és cselekvési képesség fejlesztése. Felelős környezeti magatartás alakítása. Információk gyűjtésének, elemzésének, feldolgozásának képessége. A tanult ismeretek alapján a szakkifejezések használatának képessége. Az írásos rögzítés, a grafikus ábrázolás, a különféle témájú és méretarányú térképek olvasásának képessége. Az összefüggések, térben-időben lezajló folyamatok felfogásának, megértésének képessége. Következtetőképesség. A földrajzi ismeretek felhasználásának képessége a mindennapi élet folyamataiban, a döntésekben. Igény a megszerzett ismeretek további gyarapítására, az önálló tanulásra. A hazához, a tájhoz, a régióhoz való kötődés. A környezetkárosító folyamatok felismerésének képessége, a megszüntetés lehetőségének és korlátainak felismerése.

Source: https://magyarkozlony.hu/hivatalos-lapok/bde34869e8846458c676785435073ddde325b398/dokumentumok/dad5ac1e7be58d28df67d99a0bf4f97b6b24a379/letoltes